62024TO0045_INF
Vispārējās tiesas (septītā palāta) 2025. gada 25. februāra rīkojums –
ePURE un Pannonia Bio/Parlaments un Padome
(lieta T‑45/24)
Atcelšanas prasība – Enerģētika – Regula (ES) 2023/2405 – Aviācijas degvielas piegādātāju pienākums nodrošināt, lai visā degvielā, kas lidmašīnu izmantotājiem pieejama katrā Savienības lidostā, būtu ietverts minimālais ilgtspējīgās aviācijas degvielas īpatsvars – Individuāla skāruma neesība – Nepieņemamība
Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Individuāls skārums – Kritēriji – Regula, kas ietver saskaņotus noteikumus par ilgtspējīgas aviācijas degvielas izmantošanu un piegādi – Regula, kurā paredzēts aviācijas degvielas piegādātāju pienākums nodrošināt, lai degvielā, kas lidmašīnu izmantotājiem pieejama Savienības lidostās, būtu ietverts ilgtspējīgās aviācijas degvielas īpatsvara minimums – No pārtikas un dzīvnieku barības kultūraugiem un starpkultūrām ražotās biodegvielas izslēgšana no ilgtspējīgās aviācijas degvielas jēdziena – Prasība, ko cēlusi persona, kura Savienībā ražo un piegādā atjaunīgo etanolu, kas iegūts no kultūraugiem, atkritumiem un atlikumiem – Individuāla skāruma neesība – Prasība, ko cēlusi biedrība, kuras biedru vairākums Savienībā ražo un piegādā atjaunīgo etanolu – Individuāla skāruma neesība – Nepieņemamība
(LESD 263. panta ceturtā daļa; Eiropas Parlamenta un Padomes Regulas 2023/2405 3. panta 8. punkta c) apakšpunkts, 4. panta 1., 4. un 5. punkts un I pielikums)
(skat. 25.–30., 35.–46. un 67.–80. punktu)
Rezolutīvā daļa
1)
Prasību noraidīt kā nepieņemamu.
2)
Par Eiropas Komisijas, kā arī Renewable Fuels Association, Growth Energy, U. S. Grains Council un LanzaJet pieteikumiem par iestāšanos lietā nelemt.
3)
ePURE, de Europese Producenten Unie van Hernieuwbare Ethanol un Pannonia Bio Zrt. sedz savus, kā arī atlīdzina Eiropas Parlamenta un Eiropas Savienības Padomes tiesāšanās izdevumus, izņemot tos, kas pēdējiem minētajiem radušies saistībā ar pieteikumiem par iestāšanos lietā.
4)
Parlaments, Padome un pieteikuma par iestāšanos lietā iesniedzēji, kas norādīti šīs rezolutīvās daļas 2. punktā, savus tiesāšanās izdevumus, kas saistīti ar pieteikumiem par iestāšanos lietā, sedz paši.